text: SSP-ráðgevingin var millum teirra, ið boðin vórðu at leggja fram í Perluni, 23. august 2023, tá ið Javnaðarflokkurin skipaði alment tiltak: “Føroyar uttan rúsevni”.
text: #000001
text: Saman við RÓWT, Føroya Politi, Taks, ADHD-felagnum og Liv Lívið, góvu vit okkara ískoyti og ymisk sjónarmið til, hvussu vit skilja bæði orsøkir, men eisini møguligar loysnir, tá tað snýr seg um at fyribyrgja rúsevnisnýtslu í Føroyum.
text: #000002
text: Kunnað varð um hvussu SSP arbeiðir við trivnaði og fyribyrgjan, við at leggja dent á verndarfaktorar, heldur enn vandafaktorar. Millum annað við at styrkja felagsskapin í flokkinum, og styrkja samstarv millum foreldur.
text: #000003
text: Ein liður í fyribyrgjandi arbeiðinum er at fáa útsett byrjanaraldurin hjá børnum og ungum, tá tað kemur til royking/nikotin og rúsdrekka. Hetta eru dømi um vandafaktorar, sum kunnu økja um vandan fyri m.a. rúsevnisnýtslu. Eins og fleiri av hinum framløgunum, legði SSP eisini dent á týdningin, at vit samstarva og at vit mugu savna dátu, soleiðis at vit vita heldur enn at gita. Vit ímynda okkum til dømis ofta, at ungdómurin er verri enn støðan reelt er.
text: #000004
text: Millum hinar framløgurnar nevndi Magni Højgaard, leiðari í RÓWT, truplu støðuna hjá fleiri ungum, ið eru bundin av rúsevni. Fyri at vit kunnu hjálpa og síggja møguligar loysnir, mugu vit eisini síggja, at hesi fólk eru til.
text: #000007
text: Birta Biskopsstøð, tollleiðari, vísti á vaksandi smugling av rúsevnum til Føroya og at tollarar nú eisini fáa hendur á fleiri stórum peninganøgdum, ið ætlaðar eru at smugla av landinum. Fyribyrgjandi parturin her er, at rúsevni í minni mun verða seld í Føroyum og síðani at vinningurin av seldum evnum verður steðgaður.
text: #000009
text: Bjørg Dam, ADHD-felagið, fegnaðist, at heilivágurin ikki í sama mun verður stigmatiseraður, men verður meira fataður sum partur av loysn. 1.250 fáa heilivágsviðgerð. Áleið 1.500 mangla og eru serliga hesi í vandabólki at koma í misnýtslu – bæði rúsevni og aðrari misnýtslu (ludomani, etingarórógv o.s.fr.). Neyðugt er at seta diagnosu tíðliga, tí tað fremur størri møguleika at hjálpa tí einstaka, men nú standa áleið 300 børn og bíða og mett verður at tey standa á bíðilistanum í 24 mánaðir.
text: #000010
text: Dreymurin, ið Lív Brúsá, frá Liv Lívið, legði fram var um eina rúsfría framtíð. Vit ynskja øll okkara børnum og ungum alt tað besta og vit vaksnu mugu hugsa um okkara egnu nýtslu – ikki neyðturviliga fráhald – við okkum vaksnu sum fyrimynd. Lív harmaðist eisini, at ítrótturin leggur upp til stórt rúsdrekka-ball, tá ið ítróttarárið endar. Saknur er eisini í greiðum hagtølum, hvussu mong hava rúsdrekka-trupulleikar og hvussu mong eru ávirkaði av hesum. Vit hava nógv og gott samstarv – men vit skulu minnast at samstarv krevur resurssir og tíð. Samstarv krevur eisini dialog. Samstarv krevur harafturat, at vit standa saman.
text: #000011
text: Tiltakið endaði við paneli, har áhoyrarar høvdu møguleika at seta spurningar og framløgufólkini kundu taka orðið aftur. Í hesum nýtti SSP-ráðgevingin høvið at nevna heildarætlanina um rúsevnismisnýtslu og at karmarnir tíanverri avmarka møguleikar okkara at røkka øllum teimum málum, har SSP ynskir at gera mun.
text: #000012
text: Farspor sum gevur tær sum brúkara eina góða uppliving meðan tú er á okkara síðu. Hesin bólkur inniheldur farspor sum eru neyðug fyri at síðan og funkur á síðuni skulu virka. Ongar persónligar upplýsingar vera goymdar.
text: #000013
text: Farspor sum vit brúka í samband við statistik á heimasíðuni. Tú er vælkomin at góðkenna hesi farspor og hjálpa okkum at gera síðuna enn betri.
text: #000014
text: Hetta eru farspor sum ikki kunnu bólkast í løtuni. Farspor í hesum bólki royna vit at flyta í røtta bólkanar so hvørt tey vera dagførd.
text: #000015